BANJOLUČKA BISKUPIJA

Susret dječjih zborova na Gorici u Livnu
2025-10-25
U samostanskoj crkvi sv. Petra i Pavla na Gorici u Livnu u subotu, 25. listopada 2025., održat će se susret dječjih zborova iz župa Banjolučke biskupije.
Središnji dio susreta, sv. Misu u 11.00 sati, predvodit će mons. Željko Majić, biskup banjolučki.
Nakon misnog slavlja slijedi pojedinačni nastup svakog zbora.

Predstavljanje knjige mons. dr. Ante Orlovca „Povijest župe sv. Ilije Proroka u Glamoču“
2025-10-26
U Domu kulture u Glamoču, u nedjelju, 26. listopada 2025. s početkom u 17:30 održat će se predstavljanje knjige mons. dr. Ante Orlovca „Povijest župe sv. Ilije Proroka u Glamoču“.
O knjizi će govoriti: mons. Željko Majić, biskup banjolučki; mons. dr. Anto Orlovac, autor; mons. Ivica Božinović, recenzent; dr. Franjo Jurić i don Boris Ljevak, župnik.
Prije predstavljanja knjige u 16 sati sv. Misu u župnoj crkvi predvodit će mons. Željko Majić, biskup banjolučki.

Proslava patrona župe Svih Svetih u Livnu
2025-11-01
Duhovna priprava za proslavu patrona župe Svih Svetih u Livnu počinje u srijedu, 29. listopada 2025. U sve dane trodnevnice u 17.30 sati bit će mogućnost sakramenta svete ispovijedi, u 18.00 sati je listopadska pobožnost (krunica i litanije svih svetih), te u 18.30 sv. Misa.
Na sam dan patrona, u subotu, 1. studenoga, kada je i zapovjedna svetkovina Svih Svetih, sv. Mise u župi bit će:
– u župnoj crkvi svečana pučka sv. Misa u 10.30, koju će predvoditi i propovijedati, kao i u sve dane trodnevnice, dr. fra Anđelko Domazet, profesor na Katoličkom bogoslovnom fakultetu u Splitu
– u Guberu u crkvi sv. Misa bit će u 9.00 sati
– poslijepodne sv. Mise bit će u 15.00 sati na grobljima: Gorica, Suhača i Potočani Donje groblje.

Misna slavlja na svetkovinu Svih svetih
2025-11-01
9.00 sati – sv. Misa u katedrali sv. Bonaventure
15.00 – sv. Misa na groblju sv. Marka u Banjoj Luci – predvodi biskup banjolučki mons. Željko Majić

Misna slavlja na Dušni dan
2025-11-02
9.00 – sv. Misa za pokojne biskupe, svećenike i vjernike u katedrali sv. Bonaventure – predvodi biskup banjolučki mons. Željko Majić
9.30 – sv. Misa na groblju sv. Jurja – Pavlovac
15.00 – sv. Misa na groblju sv. Marko

Duhovne vježbe za svećenike od 3. do 6. studenog 2025.
2025-11-03 - 2025-11-06
U Nadbiskupskom sjemeništu „Petar Barbarić“ u Travniku od 3. do 6. studenog 2025. održat će se duhovne vježbe za svećenike, koje će predvoditi mons. Milan Stipić, križevački biskup.
Prijave dostaviti do 29. listopada 2025. na e-mail: ksctr@bih.net.ba ili na tel.: 063/906-241.
Više pogledati na linku: https://www.ktabkbih.net/hr/najave/travnik-duhovne-vjezbe-za-svecenike-od-3-do-6-studenog/128253

33. obljetnica mučeničke smrti pok. župnika vlč. Ivana Grgića
2025-11-08
U subotu, 8. studenog 2025., obilježit će se 33. obljetnica mučeničke smrti pok. župnika vlč. Ivana Grgića. U 10.30 bit će molitva na mjestu gdje je pronađeno njegovo mrtvo tijelo, a sv. Misu u župnoj crkvi sv. Ivana Krstitelja u Ravskoj s početkom u 11.00 sati predvodit će banjolučki biskup mons. Željko Majić.

Susret crkvenih pučkih pjevača i župnih zborova u Banjoj Luci
2025-11-15
U katedrali sv. Bonaventure u subotu, 15. studenoga 2025., održat će se susret crkvenih pučkih pjevača i župnih zborova iz župa Banjolučke biskupije.
Središnji dio susreta, sv. Misu u 11.00 sati, predvodit će mons. Željko Majić, biskup banjolučki.
Nakon misnog slavlja slijedi pojedinačni nastup svakog zbora i pučkih pjevača.

21. obljetnica mučeničke smrti mons. Kazimira Višatickog
2025-11-17
U ponedjeljak, 17. studenog 2025., u 17.00 sati bit će spomen Misa za pokojnog Kazimira Višatickog, bivšeg župnika župe sv. Roka u Bosanskoj Gradišci. Misa će biti u dvorani u podrumu župnog ureda, a predvodit će ju naš biskup, mons. Željko Majić.
Dobro došli.
Svećenici neka ponesu albu i štolu ljubičaste boje.

Spomen na mučeništvo prvog podhumskog župnika
2025-11-30
Spomen mučeničke smrti prvog podhumskog župnika fra Bonaventure Grebenarevića obilježit će se na prvu adventsku nedjelju, 30. studenog 2025., sv. Misom u 11.00 sati, koju će predslaviti biskup banjolučki mons. Željko Majić.

Banja Luka: Predstavljanje knjige „Stadlerov trnoviti put do oltara“
2025-12-04
Biskupski ordinarijat u Banjoj Luci poziva vas na predstavljanje knjige „Stadlerov trnoviti put do oltara“ autora mons. Ratka Perića, umirovljenog mostarsko-duvanjskog biskupa, koje će se održati u četvrtak, 4. prosinca 2025. s početkom u 18.30 sati u dvorani Ordinarijata.
Pozdravnu riječ uputit će banjolučki biskup mons. Željko Majić, a knjigu će predstaviti autor mons. Ratko Perić i mons. Anto Orlovac.
Dobro došli!

Duhovna obnova za mlade u Banjoj Luci
2025-12-17
Duhovna obnova za mlade održat će se u srijedu, 17. prosinca 2025., s početkom u 17 sati u Biskupskom ordinarijatu u Banjoj Luci. Tema je Bog je tako ljubio svijet, a voditelj je biskup banjolučki mons. Željko Majić.

Konferencija za novinare biskupa banjolučkog mons. Željka Majića
2025-12-22
Povodom predstojeće svetkovine Božića i božićnih blagdana biskup banjolučki mons. Željko Majić održat će konferenciju za novinare u ponedjeljak, 22. 12. 2025. u 11.30 sati u prostorijama Biskupskog ordinarijata u Banjoj Luci (ul. Kralja Petra I. 80).

40. obljetnica biskupskog ređenja mons. dr. Franje Komarice, umirovljenog banjolučkog biskupa
2026-01-06
Na Bogojavljenje, 6. siječnja 2026., sv. Misom u katedrali sv. Bonaventure u 11.00 sati liturgijski ćemo obilježiti 40. obljetnicu biskupskog ređenja umirovljenog banjolučkog biskupa mons. dr. Franje Komarice.

Proslava sv. Ante Pustinjaka na Petrićevcu
2026-01-17
Župa Petrićevac proslavit će svoj drugi patron, sv. Antu Pustinjaka, 17. siječnja 2026.
Sv. Mise su u 9.00, pučka u 11.00, koju će predvoditi fra Božidar Štrkalj, župnik i gvardijan samostana u Jajcu, te večernja u 17.00 sati.
Ovoj proslavi prethodi trodnevnica u 17.00 sati, a prije sv. Mise bit će prigoda za ispovijed.

Proslava svetkovine sv. Marije De Mattias u samostanskoj kapelici „Novi Nazaret“ u Budžaku
2026-02-04
U srijedu, 4. veljače 2026., sestre Klanjateljice Krvi Kristove proslavit će svetkovinu sv. Marije De Mattias. Sv. Misu u 11 sati u samostanskoj kapelici „Novi Nazaret“ u Budžaku, predslavit će vlč. Zlatko Matić, župnik župe „Bl. Ivan Merz“ u Budžaku i vojni kapelan.

Zajedničko zasjedanje biskupa BK BiH i HBK 9. ožujka u Banjoj Luci
2026-03-09
Zajedničko zasjedanje biskupa Biskupske konferencije Bosne i Hercegovine i Hrvatske biskupske konferencije bit će održano u ponedjeljak 9. ožujka u Banjoj Luci u prostorijama Biskupskog ordinarijata s početkom u 10 sati. Bit će to 28. redovito zajedničko zasjedanje dviju biskupskih konferencija.
U nedjelju 8. ožujka u 18 sati u banjolučkoj katedrali sv. Bonaventure misno slavlje predvodit će vrhbosanski nadbiskup i predsjednik BK BiH mons. Tomo Vukšić, a propovijedat će apostolski nuncij u Bosni i Hercegovini nadbiskup Francis Assisi Chullikatt.
KTA

Koncert „Čuvarica“ i premijera filma „Diva“ u Drvaru
2026-03-14
U povodu blagdana svoga nebeskog zaštitnika sv. Josipa, župa Drvar priređuje dva kulturna događaja: Koncert etno skupine „Čuvarice“ u subotu 14. ožujka 2026. u 17.30 u Pastoralnom centru sv. Josipa i premijera filma „Diva“ u nedjelju 15. ožujka 2026. u 18 u Radničkom domu u Drvaru.
Već treću godinu zaredom etno skupina „Čuvarice“ iz Rame-Prozora tijekom korizme obilaze gradove diljem Bosne i Hercegovine i Hrvatske u sklopu turneje pod nazivom „Korizmeni hod – Prosti, moj Bože“. Publici se predstavljaju kroz tradicionalne korizmene i duhovne napjeve, nudeći joj nešto više od klasičnog koncerta – trenutke molitve, tišine, meditacije i promišljanja kao istinsku duhovnu obnovu i pripremu za blagdan Uskrsnuća.
Ove se godine na popisu 14 postaja „Korizmenog hoda“ našao i Drvar, a radost je tim veća što će se koncert održati u okviru duhovne pripreme za proslavu patrona župe sv. Josipa, kao prvi duhovni i kulturni događaj u novoizgrađenom pastoralnom centru. Nakon sv. mise u 17 sati, uslijedit će u 17.30 nastup „Čuvarica“.

Igrani film „Diva“, smješten u živopisnoj Rami u vremenu otomanske okupacije Bosne i Hercegovine, nadahnut je životom i smrću mlade djevojke Dive Grabovčeve, snažne povijesne figure čija priča i danas odzvanja kroz vrijeme. „Diva“ – istču iz župe Drvar – u pravom smislu postaje ljepotica i sestra svih žena u Hercegovini, Bosni i Rami onoga trenutka kad progovara duhom slobodne žene, birajući radije smrt nego život s bogatim begom Kopčićem. Divina smrt nije samo tragedija i žrtva. U duhovnosti ovdašnjeg puka Diva postaje svevremenski i univerzalni simbol, znak novih mogućnosti za one koji vjeruju da ljubav i mržnja ne mogu zajedno vladati svijetom, te da ljubav uvijek i sve pobjeđuje.
Film „Diva“ je obiteljski projekt bračnog para Perić iz Tomislavgrada – Branko kao redatelj, i supruga Mara kao scenaristica i direktor fotografije nekoliko su godina istraživali i pripremali ovu priču. Glavnu ulogu igra hrvatska glumica hercegovačkih korijena Ornela Vištica, a uz nju glume još Mladen Vulić, Mugdim Avdagić, Luka Mamuza i dr.
Film je dosad obišao skoro cijeli svijet. Pretpremijera je bila prošle godine na najvećem festivalu filma u Cannesu, a potom su uslijedile premijere u Mostaru i Tomislavgradu, nakon čega je uslijedila turneja po cijeloj BiH, SAD, Kanadi, Švicarskoj, Njemačkoj i Hrvatskoj.
Premijera „Dive“ u Drvaru bit će u velikoj dvorani reprezentativnog zdanja „Radničkog doma“ (JU „Centar za kulturu i sport“) u nedjelju 15. ožujka s početkom u 18 sati. Ulaz je besplatan, a prikazivanje su omogućili sponzori: Bartolović d.o.o Drvar, Caffe bar Saloon-Mississippi Drvar, Gradel d.o.o. Drvar, Jasen d.o.o. Drvar, Marin Commerce d.o.o, Drvar, Restoran Balans Bosansko Grahovo, STR Melani Drvar, Woodland, d.o.o. Drvar.
Gledateljima će se prije same premijere obratiti i sam redatelj Branko Perić.

KTA

Proslava župne svetkovine sv. Josipa u Lištanima
2026-03-19
Za proslavu sv. Josipa, zaštitnika župe Lištani, vjernici će se pripremati trodnevnicom koja počinje u ponedjeljak, 16. ožujka 2026. sv. Misom u 17 sati.
Trodnevnicu će predvoditi fra Josip Jozić, koji će propovijedati i na središnjem misnom slavlju 19. ožujka 2026. u 11 sati.
Sv. Mise na sv. Josipa bit će u 11 i u 17 sati.

Proslava patrona župe sv. Josipa u Novoj Topoli
2026-03-19
Za proslavu svog nebeskog zaštitnika vjernici župe sv. Josipa u Novoj Topoli pripremat će se trodnevnicom, a na sam dan 19. ožujka 2026., sv. Misu u 11 sati predslavit će župnik vlč. Ilija Kelić.
Za detaljan raspored misa možete pogledati plakat.

Proslava sv. Josipa u župi Prijedor
2026-03-19
U župi sv. Josipa u Prijedoru na svetkovinu nebeskog zaštitnika 19. ožujka 2026. središnje misno slavlje u 11 sati predvodit će don Jadranko Kurt.
Proslavi župne svetkovine prethodit će trodnevnica od 16. do 18. ožujka s početkom u 17 sati.

Proslava patrona župe Trn
2026-03-19
Trodnevnicom koja počinje u ponedjeljak, 16. ožujka 2026., vjernici će se pripraviti za proslavu sv. Josipa, zaštitnika župe Trn. Tijekom trodnevnice sv. Mise će se slaviti u 18 sati.
Na sv. Josipa, 19. ožujka 2026., svečano misno slavlje u 11 sati predvodit će fra Danijel Nikolić.

Proslava sv. Josipa, nebeskog zaštitnika župe Drvar
2026-03-19
Za proslavu nebeskog zaštitnika župe Drvar, sv. Josipa, župljani će se pripremati trodnevnicom koja započinje u ponedjeljak, 16. ožujka 2026. Tijekom trodnevnice sv. Mise će se slaviti u 18 sati.
Na svetkovinu sv. Josipa, 19. ožujka 2026., misno slavlje u 11 sati u novom pastoralnom centru predvodit će župni vikar u Uskoplju, fra Zvonimir Batista.

Korizmena duhovna obnova za mlade u Banjoj Luci
2026-03-25
Korizmena duhovna obnova za mlade održat će se u srijedu, 25. ožujka 2026., s početkom u 17 sati u Biskupskom ordinarijatu u Banjoj Luci. Tema je Obraćenje – Je li moguće stvarno se promijeniti?, a voditelj je biskup banjolučki mons. Željko Majić. Za više informacija vidi plakat.

Drvar: Projekcija filma „Anđeo umirućih“
2026-03-29
Na Cvjetnu nedjelju, 29. ožujka 2026., u Pastoralnom centru župe Drvar, održat će se projekcija filma „Anđeo umirućih“ s početkom u 19 sati.
Ovo je drugi film serijala ‘Velikani Duha hrvatskog naroda’ – u produkciji zajednice „Nanovo rođeni“ – koji za cilj ima upoznati vjernike, posebice mlade, s velikanima Duha našeg naroda koji su živjeli i umrli na glasu svetosti te probuditi želju za njihovim štovanjem i čašćenjem kako bi što prije bili uzdignuti na čast oltara.
Ovaj zanimljivi dokumentarni film s igranim scenama sa svjedočanstvima mnoštva svjedoka koji su osobno poznavali p. Ruperta Rozmarića, lijepa je duhovna priprema za uranjanje u otajstvo Isusove muke, smrti i uskrsnuća koje slavimo u Velikom tjednu.
Dobro došli!

Velika srijeda
2026-04-01
Katedrala sv. Bonaventure:
10.00 – Misa posvete ulja
17.30 – Križni put
18.00 – Večernja sv. Misa

Veliki četvrtak
2026-04-02
Katedrala sv. Bonaventure – nema sv. Mise
Župna crkva Pohoda BDM Banja Luka:
Od 8.00 – cjelodnevno klanjanje i blagoslov
18.00 – Misa Večere Gospodnje

Veliki petak
2026-04-03
Katedrala sv. Bonaventure:
9.00 – Križni put
18.00 – Obredi Velikog petka
Župna crkva Pohoda BDM Banja Luka:
17.00 – Križni put

Velika subota
2026-04-04
Katedrala sv. Bonaventure – nema obreda
Župna crkva Pohoda BDM Banja Luka:
20.00 – Vazmeno bdijenje

Uskrs
2026-04-05
Katedrala sv. Bonaventure:
10.00 – Pontifikalno misno slavlje
Župna crkva Pohoda BDM Banja Luka:
18.00 – sveta Misa
